Държавен вестник, бр. 97, 2012 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  97
В отдела работят 16 души, като наблюдението на 
показателите за водния сектор се извършва от 1 
специалист. Той е с много добра квалификация и 
дългогодишен практически опит, но определено 
е недостатъчен, като се имат предвид многоот­
расловият характер, обемът на информацията и 
респондентите, предмет на наблюдения и ана­
лизи. Може да се предположи, че фактът, че е 
един, ограничава и възможностите за участие в 
мероприятия за повишаване на квалификацията. 
Препоръчва се назначаване допълнително на 
1 – 2 млади специалисти, което ще позволи също 
натрупаният опит да се предаде към тях с цел 
поддържане на наличния капацитет в средносрочен 
и дългосрочен план. 
Професионално развитие на персонала
Като цяло НСИ прилага добре функционираща 
система за професионално развитие на персона­
ла. Разработват се подробни годишни планове за 
обучение на служителите в изпълнение на редица 
документи, като напр. Политиката за обучение на 
служителите от НСИ, приета през март 2007 г., 
Стратегия за обучение на служителите в НСИ, 
разработена по Национална програма ФАР 2004, 
Насоки за развитие на обучението в Европейската 
статистическа система съгласно Европейската 
програма за обучение по статистика. Изготвен е 
анализ на текущите потребности от обучение за 
професионално и служебно развитие.
През 2009 г. основните области на обучение 
са били: подобряване на административния ка­
пацитет на ръководните служители; статистика; 
чуждоезиково обучение; европейска администрация 
и международно сътрудничество; организация и 
информатика. В различните форми на обуче­
ние – курсове, семинари, инструктажи главно 
със служители от ТСБ, консултации в страната 
и в чужбина, проучване опита на други страни 
и стажове в чужбина – служителите на НСИ са 
реализирали общо 576 участия. Участието в по­
сочените форми на обучение е в размер на 8741 
човекодни. 
През 2009 г. служителите на НСИ са участвали 
в 44 курса за повишаване на квалификацията. В 
курсове, които касаят статистическите изследва­
ния, са участвали 483 служители, а в курсове за 
подобряване на административния капацитет – 84 
души; 9 души са подобрявали езиковите си умения. 
В НСИ има положителна практика за про­
дължаване на обучението на служителите за 
повишаването на тяхната образователна степен. 
Към 31.12.2009 г. 30 служители са се обучавали 
във висши учебни заведения за придобиване на 
образователна степен доктор, магистър, бакалавър 
или професионален бакалавър. 
Във връзка с усвояване изискванията на но­
вите информационни технологии и повишаване 
технологичното ниво на персонала е проведено 
обучение по една от водещите разработващи 
платформи – NET 2.0 Development, вкл. Application 
Security и SPSS.
Персоналът с функции за водния сектор обаче 
не е участвал в курсове или други форми на обу­
чение, а е разчитал единствено на самоподготовка.
Оценка на вътрешната организация на работа 
и материално-техническата осигуреност 
Вътрешни правила и процедури
Оценката на вътрешната организация на работа 
показва, че тя е адекватна и подпомага изпълнени­
ето на възложените функции. НСИ е приел редица 
документи, които указват както дългосрочните 
цели пред персонала, така и процедурите за ре­
гламентиране и управление на работните процеси. 
Част от тях включват:
– Стратегия за развитие на националната 
статистическа система на Република България, 
2008 – 2012 г.
– Национална статистическа програма за 2010 г.
– Годишен план за дейността, съобразен с це­
лите на Стратегията за развитие на националната 
статистическа система
– Правилник за разпространение на статисти­
чески продукти и услуги на НСИ
– Правилник за библиотечно-информационната 
дейност в НСИ
– Правила за организацията на работа в НСИ 
за приложение на ЗДОИ
– Инструкция за деловодната дейност и доку­
ментооборота в ЦУ на НСИ
– Инструкция за мерките и средствата за за­
щита на личните данни, събирани, обработвани, 
съхранявани и предоставяни от НСИ
– Вътрешна система за управление на входя­
щите потребителски заявки (чрез интранет стра­
ницата на НСИ).
НСИ поддържа непрекъснато осъвременявана 
интернет страница с разностранна информация.
Материално-техническа и информационна оси­
гуреност 
От 2009 г. в НСИ започва последователен 
процес на ре-инженеринг на информационни 
системи/програмни продукти, използващи морал­
но остарели платформи, към разработка с най-
новите технологии Oracle ADF върху Oracle 11g 
и Net върху SQL Server и IIS Application Server. 
Осъществени са няколко проекта в това направ­
ление – online системи/приложения, използващи 
последни технологии на Microsoft (.Net, IIS, SQL 
Server 2005), в ключови статистически области, като 
статистика на потребителските цени и инфлацията, 
тримесечните изследвания на предприятията, на 
чуждестранните инвестиции и на дълготрайните 
материални активи, изследването „Използване 
на ИКТ в предприятията“ и изследването „Цени 
на производител на услуги“ от краткосрочната 
бизнес статистика. 
Внедрена е електронна услуга, позволяваща 
онлайн подаване на годишните счетоводни отчети 
и статистически справки от отчетните единици. 
Разработената и внедрена web базирана ИС „Бизнес 
статистика“, чрез която се осъществява онлайн 
подаването на годишните отчети от бизнеса, е 
реализирана с най-съвременни Oracle технологич­
ни продукти (Oracle Database Server 11g, Oracle 
WebLogic Server 11g, Oracle BI Server, Publishing 
and Reporting). По този начин се улеснява работата 
на респондентите и се повишават сигурността, 
надеждността и качеството на подаваните данни.